paragraph_text: Likovna kolonija Srebrenica je međunarodna likovna kolonija koja se održava svake godine u Srebrenici u organizaciji franjevačke župe Srca Isusova Zvornik-Srebrenica. Prva je održana 2016. godine. Organizirao ju je upravitelj župe fra Joso Oršolić. Na to ga je potakla zamisao "Dijalog - mir i pomirenje" "za koje smo zaduženi, a koje možemo na poseban način graditi u našoj domovini Bosni i Hercegovini". Druge razlozi za osnivanje su iz davne prošlosti i sadašnjosti, a koji nas potiču na dublje promišljanje i brigu za domovinu koja nam je povjerena: duhovna i materijalna obnova i promoviranje grada Srebrenice, izgradnja Centra za Dijalog - mir i pomirenje, obnova franjevačke prisutnosti u Srebrenici, promicanje univerzalne franjevačke vrijednosti i drugi.<ref>Hrvatski dom Fra Joso Oršolić, upravitelj župe Zvornik-Srebrenica ''Međunarodna likovna kolonija Srebrenica 2016. 20. do 23. listopada 2016.''; 6. listopada 2016. (pristupljeno 15. veljače 2018.) Druga kolonija održana je 2017. u organizaciji Franjevačkog međunarodnog centra za dijalog, mir i pomirenje i Župe Srca Isusova Zvornik-Srebrenica, te uz pomoć Vlade Republike Hrvatske, Franjevačke provincije Bosne Srebrene, Vrhbosanske nadbiskupije, Općine Srebrenica, Kruha Sv. Ante i drugih donatora.<ref>(srp.) Radio Slobodna Evropa Željka Mihaljević, Sadik Salimović: Likovne kolonije u BiH Osnaživanje žena i negovanje čovekoljublja; 24. rujna 2017. (pristupljeno 15. veljače 2018.)